OpenLLM-France/wikimedia huggingface dataset:
# Floyd Landis

Floyd Landis (nascut el 14 d'octubre de 1975 a Farmersville, Pennsilvània) és un ciclista estatunidenc, professional des de 1999. La seva especialitat són les contrarellotges, però és també un bon escalador.

## Biografia

Nascut a Farmersville (Pennsilvània), els inicis de Landis no destacaren especialment abans del seu pas a l'equip US Postal, aconseguint només algun triomf en voltes menors, tot i una tercera i una quarta posició en el Tour de l'Avenir en les edicions de 1999 i 2000, respectivament.
Durant el 2002, en el seu primer any a les files de l'equip nord-americà, Landis obté un segon lloc a la Dauphiné Libéré i un tercer en la Tirrena-Adriàtica. Aquest mateix any corre per primera vegada el Tour de França com a gregari de Lance Armstrong, tasca habitual durant la militància a l'equip US Postal. El 2004, aconsegueix vèncer a Portugal la Volta a l'Algarve, a més de guanyar-ne una de les etapes.
El 2005, fitxa per l'equip suís Phonak i aconsegueix el seu millor resultat en una gran volta en acabar novè al Tour de França.
El seu millor any esportiu fins al moment ha estat el 2006, en el qual guanyà la París-Niça, a més de dues altres competicions als Estats Units, la Volta a Califòrnia i la Volta a Geòrgia.
Durant el Tour de França de 2006, va dur el mallot groc en dues etapes, i va guanyar la classificació general després d'una espectacular fuga de 130 quilòmetres a l'etapa que acabava a Morzine i d'una contrarellotge en la qual superà al fins aleshores mallot groc, el gallec Óscar Pereiro. En finalitzar la prova, Landis va anunciar que després del Tour hauria de fer-se implantar una pròtesi de maluc per a intentar solucionar una necrosi que afectava aquesta part de son cos.
El 27 de juliol de 2006, el seu equip, el Phonak, confirmava que havia donat positiu en un control antidòping per testosterona en l'etapa que acabava a Morzine, i on Landis va recuperar més de sis minuts a Óscar Pereiro.
El 20 de setembre de 2007 Floyd Landis és declarat culpable del positiu del Tour 2006, per la qual cosa el títol de campió va recaure en Óscar Pereiro.

## Palmarès

* 1999
** Vencedor d'una etapa de la Cascade Cycling Classic
* 2000
** 1r al Tour du Poitou-Charentes
* 2004
** 1r a la Volta a l'Algarve i vencedor d'una etapa
* 2005
** Vencedor d'una etapa de la Volta a Geòrgia
* 2006
** 1r a la Volta a Califòrnia i vencedor d'una etapa
** 1r a la Volta a Geòrgia i vencedor d'una etapa
** 1r a la París-Niça

### Resultats al Tour de França

* 2002. 61è de la classificació general
* 2003. 77è de la classificació general
* 2004. 23è de la classificació general
* 2005. 9è de la classificació general
* 2006. 1r de la classificació general i vencedor d'una etapa Desqualificat per dopatge

### Resultats a la Volta a Espanya

* 2003. 76è de la classificació general
* 2004. Abandona (18a etapa). Porta el mallot or durant 5 etapes
* 2005. Abandona (6a etapa)

## Notes

* ↑ Floyd Landis, culpable de dopaje en el Tour 2006 (castellà)

## Enllaços externs

* Pàgina oficial de Floyd Landis (anglès)
# Jutta Heine

Jutta Heine (Stadthagen, 16 de setembre de 1940) és una atleta alemanya, ja retirada, especialista en curses de velocitat, que va competir entre finals de la dècada de 1950 i mitjans de la de 1960. A banda de l'atletisme també fou genet de curses de tratadors.
El 1960 va prendre part en els Jocs Olímpics d'Estiu de Roma on disputà dues proves del programa d'atletisme. Guanyà la medalla de plata en els 200 metres, en finalitzar rere Wilma Rudolph, i en els 4x100 metres. En aquesta prova formà equip amb Martha Langbein, Annie Biechl i Brunhilde Hendrix. Quatre anys més tard, als Jocs de Tòquio, tornà a disputar dues proves del programa d'atletisme. Fou cinquena en els 4x100 metres, mentre en els 200 metres quedà eliminada en sèries.
En el seu palmarès també destaquen tres medalles al Campionat d'Europa d'atletisme de 1962, d'or en els 200 metres i de plata en els 100 i 4x100 metres. A nivell nacional guanyà el campionat alemany dels 100 metres de 1962, dels 200 metres el 1959, 1961, 1962 i 1963; i del pentatló el 1960 i 1962. Durant la seva carrera esportiva aconseguí diversos rècords nacionals.

## Millors marques

* 100 metres. 11,4" (1962)
* 200 metres. 22,3" (1962)
* 80 metres tanques. 10,7" (1962)
* pentatló. 4.767 punts (1963)

## Referències

* 1 2 3 4 5 Jutta Heine a Sports Reference (arxivat)
* ↑ «Leichtathletik - Deutsche Meisterschaften (100m-Damen)». [Consulta: 17 novembre 2020].
* ↑ «Leichtathletik - Deutsche Meisterschaften (200m - Damen)». [Consulta: 17 novembre 2020].
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 314. ISBN 978-83-925457-0-5.
* ↑ Fitxa a trackfield.brinkster.net
# Aaata

Aaata és un gènere de coleòpters polífags de la família dels buprèstids.
Només hi ha una espècie en aquest gènere. Es troba al Balutxistan i és una de les espècies més grosses de la família Buprestidae, arribant als 7 cm de llargada.

## Referències

* ↑ UBIO
* ↑ «Taxonomia». Arxivat de l'original el 2012-02-25. [Consulta: 16 agost 2010].
* ↑ UBIO
* ↑ Revision of the genera of the tribe Julodini (Coleoptera: Buprestidae)
* ↑ Subf. Julodinae - Tribe Julodini
# Johannes Birk

Johannes Birk (Gjellerup, Herning, Midtjylland, 5 de setembre de 1893 – Herning, Midtjylland, 18 de febrer de 1961) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Johannes Birk Olympic Results». sports-reference.com. Arxivat de l'original el 13 de novembre 2012. [Consulta: 16 juliol 2017].
# William Goodsir-Cullen

William Goodsir-Cullen (anglès: Willie Goodsir-Cullen) (Firozpur, 29 de març de 1907 - Wyoming, 15 de juny de 1994) va ser un jugador d'hoquei sobre herba indi que va competir durant la dècada de 1920. Era germà del també jugador d'hoquei sobre herba Ernie Goodsir-Cullen.
El 1928 va prendre part en els Jocs Olímpics d'Amsterdam, on va guanyar la medalla d'or com a membre de l'equip indi en la competició d'hoquei sobre herba.

## Referències

* 1 2 «William Goodsir-Cullen Olympic Results». sports-reference.com. Arxivat de l'original el 18 de desembre 2012. [Consulta: 23 octubre 2018].
# Antoni Mus i López

Antoni Mus i López (Felanitx, 1925 - Manacor, 1982) fou un escriptor mallorquí.
Casat i pare de tres fills, treballava a la fàbrica de perles Majòrica de Manacor.
Es va iniciar en el camp del teatre, en concret, del mal anomenat teatre regional, més com a empresari i director que no com a autor. Anys després es passaria al camp de la narrativa, que li va servir per recollir alguns èxits i algunes decepcions (ser titllat de regionalista o de populista). Pel que fa als èxits, va guanyar dos premis literaris de renom: un, el Víctor Català, per Vida i miracles de n'Aineta dels matalassos, que esdevindria una peça teatral molts anys després; l'altre, el Sant Jordi, per La senyora, una crònica de la degeneració a partir de la qual se'n faria una pel·lícula d'èxit (dirigida per Jordi Cadena i protagonitzada per Sílvia Tortosa).

## Obres
### Teatre

* Jo me vull casar
* Mal bocí
* Vaja un cop
* Un dia a qualsevol hora
* Mon pare és un bon partit
* "Por"

### Narrativa

* 1967 La lloriguera
* 1975 Diàfora
* 1976 Les denúncies
* 1977 Vida i miracles de n'Aineta dels matalassos
* 1978 Bubotes
* 1979 La Senyora
* 1981 Ganes de Viure

## Premis literaris

* 1967 Premi Ciutat de Manacor per "La lloriguera"
* 1976 Víctor Català per Vida i miracles de n'Aineta dels matalassos
* 1979 Sant Jordi per La Senyora

## Bibliografia sobre l'autor

* Barceló Pinya, Xavier. Història, memòria i mite a la narrativa d'Antoni Mus. Publicacions de l'Abadia de Montserrat i Servei de Publicacions i Intercanvi Científic de la Universitat de les Illes Balears, 2006.
# Metaquiròmids

Els metaquiròmids són una família extinta de mamífers extints que visqueren durant el Paleocè i l'Eocè. Se n'han trobat restes fòssils a França i els Estats Units.

## Referències

* ↑ Entrada «Metacheiromyidae» de la Paleobiology Database (en anglès). [Consulta: 20 desembre 2022].
# Kevin Livingston

Kevin Livingston (Saint Louis, Missouri, 24 de maig de 1973) éx un exciclista estatunidenc que fou professional entre 1995 i 2002.
El 2013 el seu nom va aparèixer en un informe publicat pel senat francès como un dels trenta ciclistes que haurien donat positiu al Tour de França de 1998 amb caràcter retrospectiu, ja que es van analitzar les mostres d'orina d'aquell any amb els mètodes antidopatge actuals.

## Palmarès

* 1992
** 1r al Tour de Gila i vencedor d'una etapa
* 1994
** Campió dels Estats Units amateur en ruta
** Vencedor d'una etapa a la Volta a Àustria
* 1996
** Vencedor d'una etapa a la Volta a Galícia
* 1997
** Vencedor de 2 etapes al Tour de l'Ain

### Resultats al Tour de França

* 1997. 38è de la classificació general
* 1998. 17è de la classificació general
* 1999. 36è de la classificació general
* 2000. 37è de la classificació general
* 2001. 43è de la classificació general
* 2002. 56è de la classificació general

### Resultats al Giro d'Itàlia

* 2001. 114è de la classificació general

### Resultats a la Volta a Espanya

* 1995. 106è de la classificació general
* 1996. 61è de la classificació general

## Referències

* ↑ Arribas, Carlos «Una treintena de ciclistas, positivos con EPO en el Tour del 98». El País, 24-07-2013 [Consulta: 6 maig 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Jutta Krüger

Jutta Krüger (Lankwitz, 22 d'agost de 1932), de casada Neumann, és una atleta alemanya, ja retirada, especialista en el llançament de javelina, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on fou vuitena en la prova del llançament de javelina del programa d'atletisme.
En el seu palmarès destaca una medalla de bronze en la prova del llançament de javelina del Campionat d'Europa d'atletisme de 1958 i els campionats de la República Federal Alemanya de 1952, 1954 i 1958.

## Millors marques

* Llançament de javelina. 54,66 metres (1958)

## Referències

* 1 2 3 Jutta Krüger a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «European Championships (Women)». [Consulta: 23 agost 2020].
* ↑ Fitxa a trackfield.brinkster.net
# Léopold Son

Léopold Son va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en el concurs per equips, sistema suec del programa de gimnàstica.

## Referències

* ↑ «Léopold Son Olympic Results». sports-reference.com. Arxivat de l'original el 15 de desembre 2012. [Consulta: 11 juliol 2017].
# Sture Ericsson

Sture Henrik Ericsson, posteriorment Ewréus (Örebro, 15 de gener de 1898 – Helsingborg, 30 de setembre de 1945) va ser un gimnasta artístic suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Sture Ericsson Olympic Results». sports-reference.com. Arxivat de l'original el 17 d’abril 2020. [Consulta: 18 juliol 2017].
* ↑ Sture Ericsson Comitè Olímpic Suec
# William Rice

William C. "Colonel" Rice (Estats Units, 1881 - ?) va ser un remer estatunidenc de naixement i canadenc d'adopció que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de vuit amb timoner del programa de rem.

## Referències

* ↑ «Colonel Rice Olympic Results». sports-reference.com. Arxivat de l'original el 18 d’abril 2020. [Consulta: 18 octubre 2015].
# Katsiarina Karsten

Katsiarina Karsten o Katsiarina Khadatòvitx-Karsten (en belarús: Кацярына Карстэн; en rus: Екатерина Карстен) (Minsk, Unió Soviètica 1972) és una remadora belarussa, guanyadora de cinc medalles olímpiques.

## Biografia

Va néixer el 2 de juny de 1972 a la ciutat de Minsk, que en aquells moments formava part de la Unió Soviètica sent la capita de la República Socialista Soviètica de Belarús i que avui en dia és la capital de Belarús. En casar-se adoptà el cognom del seu marit, Khadatòvitx.

## Carrera esportiva

Va participar, als 20 anys, en els Jocs Olímpics d'Estiu de 1992 celebrats a Barcelona (Catalunya), i en representació de l'Equip Unificat, va aconseguir guanyar la medalla de bronze en la prova femenina de quàdruple scull. En els Jocs Olímpics d'Estiu de 1996 realitzats a Atlanta (Estats Units), i ja sota representació de Belarús, va aconseguir guanyar la medalla d'or en la prova individual de scull, un títol que revalidà en els Jocs Olímpics d'Estiu de 2000 realitzats a Sydney (Austràlia). En els Jocs Olímpics d'Estiu de 2004 realitzats a Atenes (Grècia) guanyà la medalla de plata en aquesta mateixa prova, un metall que es transformà en bronze en els Jocs Olímpics d'Estiu de 2008 realitzats a Pequín (Xina).
Al llarg de la seva carrera ha guanyat 12 medalles en el campionat del món de rem i una en el campionat d'Europa de rem.
# Gernika Club

El Gernika Club és un club de futbol basc de Gernika. Fundat el 1922, juga a la Segona Divisió B – Grup 2, i disputa els partits com a local a l'Estadi Urbieta, que té capacitat per a 3,000 espectadors asseguts.

## Jugadors coneguts

* Gorka Luariz
* Johann Duveau
* Gorka Iraizoz
* Aritz Lopez Garai
* Koikili Lertxundi
* Martín Merquelanz

## Referències

* ↑ «Urbieta :: Estadios y Pabellones ::».

## Enllaços externs

* Web oficial (castellà)
* Fitxa a Futbolme (castellà)
* Història del club i l'estadi a Estadis d'Espanya (anglès)
# Jytte Hansen

Jytte Hansen (Odense, 25 de juliol de 1932 - 26 de novembre de 2015) fou una nedadora danesa, especialista en braça, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on fou vuitena en els 200 metres braça del programa de natació. Quatre anys més tard, als Jocs de Hèlsinki, fou cinquena en la mateixa prova. La tercera i darrera participació en uns Jocs fou el 1956, a Melbourne, però en aquesta ocasió quedà eliminada en sèries dels 200 metres braça.
En el seu palmarès destaquen una medalla de plata en els 200 metres braça al Campionat d'Europa de natació de 1954, on fou superada per l'alemanya Ursula Happe, més de vint-i-cinc campionats nòrdics, un gran nombre de campionats danesos i dos campionats hongaresos.
Un cop retirada va exercir d'entrenadora de natació durant 37 anys.

## Referències

* ↑ Jytte Hansen a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* ↑ Nordentoft, Ivar Juel. «Et liv med vand» (en danès), 13-04-2008. [Consulta: 7 octubre 2020].
* ↑ Kjærsgaard, Jørgen. «OL-svømmeren» (en danès), 24-07-2007. [Consulta: 7 octubre 2020].
* ↑ Et liv med vand Arxivat 2016-03-04 a Wayback Machine.. fyens.dk (13 abril 2008).
* ↑ Jytte Hansen (1932–) Arxivat 8 December 2015$^{[Datemismatch]}$ a Wayback Machine.. odense.dk
# Gaspard Pirotte

Gaspard Pirotte va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en el concurs per equips, sistema suec del programa de gimnàstica.

## Referències

* ↑ «Gaspard Pirotte Olympic Results». sports-reference.com. Arxivat de l'original el 13 de desembre 2012. [Consulta: 11 juliol 2017].
# Otto Johannessen

Otto Olavus Johannessen (Bergen, Hordaland, 25 de juliol de 1894 – Nova York, Estats Units, 6 de desembre de 1962) va ser un gimnasta artístic noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en el concurs per equips, sistema lliure del programa de gimnàstica.

## Referències

* ↑ «Otto Johannessen Olympic Results». sports-reference.com. Arxivat de l'original el 18 d'abril 2020. [Consulta: 19 juliol 2017].
# William Twaits

William Twaits (Galt, Ontario, 20 d'agost de 1879 - Sarnia, Ontario, 13 d'abril de 1941) va ser un futbolista canadenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició de futbol com a membre del Galt F.C., que representava el Canadà.

## Referències

* ↑ «William Twaits Olympic Results». sports-reference.com. Arxivat de l'original el 11 de novembre 2012. [Consulta: 8 octubre 2015].
# Lars Nielsen

Lars Nielsen (Copenhaguen, 3 de novembre de 1960) és un remer danès, ja retirat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on guanyà la medalla de bronze en la prova del quatre sense timoner del programa de rem. Formà equip amb Michael Jessen, Per Rasmussen i Erik Christiansen.

## Referències

* ↑ «Olympedia – Lars Nielsen». [Consulta: 10 maig 2023].
* ↑ «World Rowing - Lars NIELSEN» (en anglès). Arxivat de l'original el 2022-11-11. [Consulta: 10 maig 2023].
# Pere Rodríguez Marià

Pere Rodríguez Marià (Barcelona, 1921) Gimnasta i directiu.
Gimnasta que començà a formar part de l'equip catala el 1942, amb el qual aconseguí, com a capità, el Campionat d'Espanya i un segon lloc individual el 1944. El mateix any fou també campió de Catalunya d'anelles i cavall amb arcs i segon en barra fixa. El 1945 va agafar el relleu provisional de Carles Comamala quan aquest va deixar la presidència de la Federació Catalana de Gimnàstica i l'any següent va ser nomenat oficialment president, càrrec que va ocupar fins al 1956. Sota el seu mandat es van disputar uns campionats universitaris a Barcelona i els Campionats d'Espanya en primera i segona categories. També impulsà la gimnàstica d'aparells femenina i l'obertura internacional que culminà amb el Gran Premi Internacional de Barcelona. Posteriorment fou vicepresident de la Federació Espanyola (1965-75). Rebé la medalla Forjadors de la Història Esportiva de Catalunya el 1993.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Forjadors de la història esportiva de Catalunya. 4a ed.. Barcelona: Generalitat de Catalunya, 1993. ISBN B-84-393-2620-3.
# Hans Bjerrum

Hans Adolf Bjerrum (Hellerup, Gentofte, Hovedstaden, 8 de setembre de 1899 - Londres, 10 de maig de 1979) va ser un jugador d'hoquei sobre herba danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata com a membre de l'equip danès en la competició d'hoquei sobre herba.

## Referències

* ↑ «Hans Bjerrum Olympic Results». sports-reference.com. Arxivat de l'original el 15 de desembre 2012. [Consulta: 4 agost 2017].
# János Varga

János Varga (hongarès: Varga János) (Abony, 21 d'octubre de 1939 - Budapest, 29 de desembre de 2022) va ser un lluitador hongarès que va competir durant les dècades de 1960 i 1970. Combinà la lluita grecoromana i la lluita lliure. Era el pare de la tiradora d'esgrima Gabriella Varga.
El 1964 va prendre part en els Jocs Olímpics de Tòquio, on disputà les dues proves del pes gall del programa de lluita, la de lluita grecoromana i lluita lliure. En ambdues fou eliminat en sèries. Quatre anys més tard, als Jocs de Ciutat de Mèxic, guanyà la medalla d'or en la prova del pes gall del programa de lluita grecoromana i el 1972, a Múnic, fou quart en aquesta mateixa competició. En el seu palmarès també destaquen dues medalles d'or, dues de plata i dues de bronze al Campionat del món de lluita, dues d'or i una de plata al Campionat d'Europa de lluita i vint-i-tres títols nacionals.
En retirar-se, el 1973, passà a exercir d'entrenador del Budapest Honvéd fins al 1990 i del 1978 al 1993 de la selecció nacional hongaresa. Era membre del Comitè Olímpic d'Hongria.

## Referències

* 1 2 «János Varga Olympic Results». sports-reference.com. Arxivat de l'original el 18 d’abril 2020. [Consulta: 21 novembre 2019].
* ↑ Varga, Janos (HUN) a UnitedWorldWrestling.org/Database United World Wrestling
* ↑ Olimpiai érmeseink - Varga János a olimpia.hu
# Ernest Deleu

Ernest Deleu va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en el concurs per equips, sistema suec del programa de gimnàstica.

## Referències

* ↑ «Ernest Deleu Olympic Results». sports-reference.com. Arxivat de l'original el 30 d’agost 2011. [Consulta: 11 juliol 2017].
# Fernand Fauconnier

Fernand Fauconnier (Maubeuge, Nord, 14 d'abril de 1890 – Hautmont, 28 d'abril de 1940) va ser un gimnasta artístic francès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de bronze en el concurs complet per equips del programa de gimnàstica.

## Referències

* ↑ «Fernand Fauconnier Olympic Results». sports-reference.com. Arxivat de l'original el 17 d’abril 2020. [Consulta: 24 juliol 2017].
# Willy Bandholz

Willy Bandholz (Schenefeld, 28 de juliol de 1912 - Minden, 29 de gener de 1999) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol.

## Referències

* ↑ «Willy Bandholz Olympic Results». sports-reference.com. Arxivat de l'original el 9 de febrer 2009. [Consulta: 5 desembre 2018].
# Manfred Schmorde

Manfred Schmorde (Großsteinberg, 18 de setembre de 1946) és un remer alemany, ja retirat, que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics d'Estiu de Munic, on guanyà la medalla de bronze en la prova del vuit amb timoner del programa de rem.
En el seu palmarès també destaca una medalla de plata al Campionat del Món de rem de 1970 i al Campionat d'Europa de rem de 1971. A nivell nacional guanyà dos campionats de la RDA, un en el dos amb timoner i un en el quatre amb timoner, el 1970 i 1971 respectivament.

## Referències

* ↑ «Olympedia – Manfred Schmorde». [Consulta: 9 maig 2024].
* ↑ «World Rowing - Manfred SCHMORDE» (en anglès). [Consulta: 10 maig 2024].
* ↑ «RRK 08 Rudern - DDR-Rudermeisterschaften - Zweier-mit Männer, Platz 1-3». [Consulta: 10 maig 2024].
* ↑ «RRK 08 Rudern - DDR-Rudermeisterschaften - Vierer-mit Männer, Platz 1-3». [Consulta: 10 maig 2024].
# Eomaia scansoria

Eoamaia scansoria és un mamífer extint que podria ser un dels euteris més antics coneguts fins ara.
El fòssil d'Eomaia fou descobert a la formació de Yixian, a la província de Liaoning, a la Xina. Data del Barremià, al Cretaci inferior.
El fòssil fa uns deu centímetres de longitud i està pràcticament complet. Les estimacions del seu pes corporal varien entre 20 i 25 g. Està excepcionalment ben conservat per ser un fòssil de 125 milions d'anys d'antiguitat. Tot i que té el crani aixafat, són visibles les dents, els minúsculs ossos de les potes, els cartílags i fins i tot el contorn del pelatge.

## Referències

* ↑ Entrada «Eomaia scansoria» de la Paleobiology Database (en anglès). [Consulta: 20 desembre 2022].
* ↑ Vaughan, Ryan i Czaplewski, 2015, p. 106.

## Bibliografia

* Vaughan, T. A.; Ryan, J. M.; Czaplewski, N. J. Mammalogy (en anglès). 6a edició. Jones & Bartlett Learning, 2015. ISBN 9781284032185.